Exhaurides les entrades per al concert de Ciudad Jara d'este dissabte a Sagunt
13 de maig 2021

![Imagen sin texto alternativo.](/media/vp1h2ipw/97c_miniciudadjara.jpg)  
  
​El concert que oferirà Ciudad Jara a Sagunt este dissabte ha penjat el cartell de ‘no hi ha entrades’. L'arribada al municipi de la nova formació de l'excantant i compositor del reconegut grup valencià La Raíz per a presentar el seu treball _Donde nace el infarto_ ha despertat una important curiositat i expectació entre el públic, que ha exhaurit les localitats en poc de temps.

  

La regidora de Cultura, Asun Moll, ha manifestat la seua satisfacció per l'èxit de convocatòria que ha suposat la programació d'esta actuació. **«Estem molt contents perquè d'esta manera continuem donant suport a la Cultura, podem dir ben alt i ben clar que la cultura és segura, i continuem així apostant pel sector cultural i per esta manera de viure i de gaudir de la cultura»**, ha declarat l’edil. **«Ja siga amb teatre o amb música, Sagunt és un referent com a ciutat cultural i així ho estem demostrant»**, ha afegit.

  

Des del Departament de Cultura s'ha puntualitzat que a causa de les limitacions derivades de la pandèmia, l'aforament previst per al concert es va fixar en un 50% de la capacitat del recinte, ja que quan es van traure a la venda les entrades encara no havia decaigut l'estat d'alarma ni s'havien suavitzat les restriccions i tampoc se sabia cap a on evolucionarien les mesures. Per això des de la Delegació de Cultura es va decidir, per precaució i seguretat, i amb l'objectiu d'evitar generar conflictes en este àmbit, prendre com a referència les mesures de seguretat que estaven actives en el moment.

  

*   [](http://www.facebook.com/sharer.php?u=https://aytosagunto.es/va/actualitat/exhaurides-les-entrades-per-al-concert-de-ciudad-jara-d-este-dissabte-a-sagunt/ "Facebook")
*   [](http://twitter.com/share?url=https://aytosagunto.es/va/actualitat/exhaurides-les-entrades-per-al-concert-de-ciudad-jara-d-este-dissabte-a-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/exhaurides-les-entrades-per-al-concert-de-ciudad-jara-d-este-dissabte-a-sagunt/ "Linked In")
*   [](mailto:?body=https://aytosagunto.es/va/actualitat/exhaurides-les-entrades-per-al-concert-de-ciudad-jara-d-este-dissabte-a-sagunt/)